‌د ابن سینا زر بستریز روغتون مرستیال ډاکټر واحدالله کوشان وايي چې د معتاد درملنه یوازې د اعتیاد پرېښودل نه دي، بايد معتاد ورزش وکړي او د دې تر څنګ تعليمي او رواني فعاليتونه هم ولري چې په کورونو کې د دې اسانتياوو برابرول امکان نه لري۔

ده وویل: اعتیاد یوه ناروغي ده چې درملنه او پرېښودل یې په کور کې ممکن کار دی، خو دا ډول درملنه دومره ګټوره نه ده، ځکه چې د معتاد په وجود کي د نشو اغېزې، زیانونه، رواني او جسمي ستونزې پاتې کېږي چې د دې ستونزو مديريت بايد د یوه مسلکي شخص له خوا وشي، باید معتاد ته مهارتونه ور وښول شي چې بېرته عادي ژوند ته را وګرځي، په دې صورت کې د اعتیاد پرېښودل امکان لري، خو په نشو باندې د بیا اخته کېدو چانس یې ډېر دی۔

د افغان دولت او ملګرو ملتونو له نشه يي موادو او جرمونو سره د مبارزې ادارې ګډې څېړنې ښيي چې په افغانستان کې څه د پاسه دوه لکه کسان په مستقیم ډول نشه کوي، نو که د معتادينو دومره ډېر شمېر ته وګورو، ويلای شو چې د درملنې اوسني مرکزونه کفایت نه کوي۔

راپور: مرسلین ارسلا